Saját e-sportcsapatot indított Michelisz Norbert és Bári Dávid versenycsapata, a M1RA, amely első versenyén egyből többek között az F1-pilóta Max Verstappen ellen száll versenybe a Le Mans-i 24 órás szimulátorversenyen.

A M1RA Esports négy pilótával kezdi meg szereplését, a július 6-7-i versenyen a korábban versenyautóval magyar bajnok Báldi Gergő, Nagy Dávid és Zsupanek Bence vezeti majd a GTE-kategóriában induló 28-as rajtszámú BMW M8-at, mellett ük még Csuti Zoltán került a csapatba.

A csapat a későbbiekben a túraautó-világkupa, a WTCR hivatalos e-sportbajnokságában is indul majd.

A kör ezzel bezárult, hiszen Michelisz Norbert anno épp szimulátorversenyzőként tűnt ki, majd váltott rendes autóversenyzésre, most pedig magyar szimulátorosoknak ad lehetőséget.